Újabb útlezárásokat hirdettek meg a taxisok, hogy elejét vegyék az olyan fejlesztések terjedésének, mint az Uber.

A résztvevők a Hősök terén fél kettőtől fél háromig gyülekeznek, majd onnan a Hősök tere-Dózsa György út-Kerepesi út-Hungária körút-Könyves Kálmán körút-Üllői út-Ferihegyi repülőtérre vezető gyorsforgalmi út-Vecsés, Fő út útvonalon vonulnak. A vonulás közben rendőrség irányítja a forgalmat.

Emiatt a 200E és 236-os autóbusz közlekedésében délután fél négytől 19 óráig jelentős késések fvárhatók. A taxik a 4-es számú és a 400-as út torkolatánál várakoznak majd, a repülőtér felé vezető út forgalmát ezzel jelentősen korlátozva.

A tömegközlekedésben az 1-es és a 3-as villamos, a 74-es, a 75-ös, a 79-es, a 80A trolibusz, valamint az 5-ös, a 7-es, a 7E, a 8-as, a 9-es, a 105-ös, a 20E, a 30-as, a 30A, a 95-ös, a 107-es, a 110-es, a 112-es, a 133-as, a 230-as és a 233-as autóbusz forgalmában lehet néhány perces várakozás.

A taxik a 4-es számú főúton a 400-as bekötőút és a Lincoln úti közúti felüljáró között mindkét irányban úgy állnak meg, hogy irányonként csak 1-1 sáv lesz használható. Ekkor a 200E és a 236-os autóbusz közlekedésében várhatók késések.